#

# i-Manual en línia

- Imprimeix
- Mida de lletra

- Pàgina superior >
- Funcions de televisió “BRAVIA” >
- Gravació HDD USB

# Gravació HDD USB

Permet realitzar gravacions amb un toc i amb temporitzador d’una emissió digital en un dispositiu HDD USB extern.

Aquesta funció permet gravar de forma senzilla una emissió digital en un dispositiu HDD USB extern.

Registreu i formateu el dispositiu HDD USB per habilitar la gravació.

1. Connecteu el dispositiu HDD USB al televisor.

Dispositiu HDD USB
Cable USB (no subministrat)
TV

2. Premeu HOME i, a continuació, seleccioneu → [Ajustaments del sistema] → [Configuració de gravació] → [Registre de HDD].

3. Seguiu les instruccions de la pantalla per registrar el dispositiu HDD USB.

####

- S’admeten capacitats HDD USB des d’un mínim de 32 GB fins a un màxim de 2 TB.
- No s’admet la connexió d’un dispositiu HDD USB a través d’un concentrador USB. Connecteu-lo directament al televisor.
- Si el televisor té dos ports USB, connecteu el dispositiu HDD USB al port amb l’etiqueta “HDD REC”.
- Quan es formati el dispositiu HDD USB durant el procés de registre, totes les dades que hi hagi emmagatzemades s’esborraran. El dispositiu HDD USB no es pot utilitzar amb un PC un cop s’ha registrat al televisor. Per habilitar l’ús del dispositiu HDD USB en un PC, formateu-lo al PC. (Tingueu en compte que totes les dades del dispositiu HDD USB s’esborraran).
- Es poden registrar fins un màxim de 8 dispositius HDD USB.
- Per donar de baixa un dispositiu HDD USB, premeu HOME, seleccioneu → [Ajustaments del sistema] → [Configuració de gravació] → [Baixa del registre de HDD] i, a continuació, seleccioneu el dispositiu que voleu donar de baixa.
- Només aquest televisor pot reproduir les dades registrades al dispositiu HDD USB.

## Gravació amb un toc

Mentre visualitzeu el programa que voleu gravar, premeu REC.

La gravació comença i finalitza automàticament al final del programa.

REC

Per aturar la gravació manual, premeu .

## Gravació amb temporitzador

Podeu realitzar gravacions amb temporitzador mitjançant el menú [Gravacions].

Guide
  Permet seleccionar un programa per gravar-lo mitjançant la guia de programes.
  1. Premeu HOME i, a continuació, seleccioneu → [Guide] → un programa que voleu gravar → [Temporitzador gravació].
  2. Configureu l’ajustament del temporitzador i, a continuació, seleccioneu [Estableix temp.].
Temp. manual gravació
  Permet ajustar el temporitzador de gravació; per a això, cal especificar la data, el temps d’inici i de finalització, el canal, etc.
  1. Premeu HOME i, a continuació, seleccioneu → [Temp. manual gravació].
  2. Configureu l’ajustament del temporitzador i, a continuació, seleccioneu [Estableix temp.].

####

- Podeu comprovar, modificar o eliminar els ajustaments del temporitzador a la [Llista de temporitzadors] del menú [Gravacions].
- Si la gravació falla, el resultat s’inclourà a la llista de [Resultats de gravació] del menú [Gravacions].

## Visualització de continguts gravats

Premeu HOME i, a continuació, seleccioneu → [Llista de títols] → el dispositiu HDD USB de destinació → el contingut.

## Eliminació de continguts gravats

1. Premeu HOME i, a continuació, seleccioneu → [Llista de títols] → el dispositiu HDD USB de destinació.

2. Seleccioneu el contingut que voleu eliminar de la llista, premeu OPTIONS i, a continuació, seleccioneu [Opcions de l'arxiu] → [Esborra].

####

- La gravació amb temporitzador no es pot iniciar si el cable d’alimentació està desconnectat o si l’interruptor ENERGY SAVING està apagat (només per a models equipats amb l’interruptor ENERGY SAVING).
- Només s’admet la gravació d'emissions de televisió digital. La gravació d’emissions de dades o ràdio no és compatible.
- Si la configuració del temporitzador se superposa, el programa que comenci primer tindrà prioritat i la gravació del segon programa no començarà fins que hagi acabat el primer programa.
- No es poden gravar senyals codificats.
- No es pot realitzar la gravació en els casos següents:
- - El televisor no reconeix el dispositiu HDD USB registrat.
- - Al dispositiu HDD USB hi ha enregistrats més de 1.000 programes.
- - El dispositiu HDD USB HDD és ple.
- Es poden establir fins a 32 configuracions del temporitzador.
- No es pot realitzar la gravació a HDD USB si heu seleccionat [SCART REC activat].
- Els fitxers multimèdia del dispositiu d’emmagatzematge USB o de la xarxa domèstica no es poden reproduir durant la gravació. Tanmateix, podeu veure un programa mentre s’està gravant.
- És possible que no es pugui seleccionar automàticament un programa quan s’estigui gravant.
- La gravació no és possible si el programa no està autoritzat per l’operador.
- Si utilitzeu un CAM, eviteu-ne la protecció de classificacions parentals, ja que és possible que no funcioni durant la gravació. En comptes d’això, utilitzeu el bloqueig de programa o la classificació parental pròpia del televisor que admeti la cadena emissora.
- A Noruega no es poden gravar alguns programes a causa de restriccions legals.
- Sony no serà responsable en cap cas d’un error en la gravació ni dels danys o pèrdues de contingut gravat causats per un funcionament defectuós del televisor, interferències del senyal o qualsevol altre problema que hi estigui relacionat.

Copyright 2011 Sony Corporation